CELEX: 32017D2220
Language: fi
Date: 2017-11-30 00:00:00
Title: Komission täytäntöönpanopäätös (EU, Euratom) 2017/2220, annettu 30 päivänä marraskuuta 2017, luvan antamisesta Italialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/181/Euratom, ETY muuttamisesta (tiedoksiannettu numerolla C(2017) 7854)

2.12.2017   
            
            
               FI
            
            
               Euroopan unionin virallinen lehti
            
            
               L 318/29
            
         KOMISSION TÄYTÄNTÖÖNPANOPÄÄTÖS (EU, Euratom) 2017/2220,
   annettu 30 päivänä marraskuuta 2017,
   luvan antamisesta Italialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/181/Euratom, ETY muuttamisesta
   
      
         (tiedoksiannettu numerolla C(2017) 7854)
      
   
   (Ainoastaan italiankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89, (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 370 artiklan mukaan Italia saa jatkaa edellytyksin, jotka olivat voimassa tässä jäsenvaltiossa 1 päivänä tammikuuta 1978, liitteessä X olevassa A osassa tarkoitettujen liiketoimien verottamista. Kyseisen artiklan mukaan nämä liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission päätöksen 90/181/Euratom, ETY (3) nojalla Italialla oli lupa käyttää likimääräisiä arvioita direktiivin 2006/112/EY liitteessä X olevan A osan 3 kohdassa tarkoitetuissa liiketoimissa rakennusten ja rakennusmaan osalta.
            
         
               (3)
            
            
               Italia pyysi 4 päivänä huhtikuuta 2017 päivätyssä kirjeessään, että lupa arvonlisäverosta kertyvien omien varojen perusteen laskemiseksi direktiivin 2006/112/EY liitteessä X olevan A osan 3 kohdassa tarkoitettujen liiketoimien osalta peruutetaan, sillä se ei enää ole tarpeen kansallisen lainsäädännön muutoksen takia. Lainsäädännön muuttamisen jälkeen Italia ei enää verota kyseisiä liiketoimia. Tämän vuoksi arvonlisäverosta kertyvien omien varojen negatiivista kompensaatiota ei enää sallita. Lupa olisi sen vuoksi peruutettava.
            
         
               (4)
            
            
               Sen vuoksi päätöstä 90/181/Euratom, ETY olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan päätöksen 90/181/Euratom, ETY 1 artiklan ensimmäisen kohdan 1 alakohta.
   2 artikla
   Tämä päätös on osoitettu Italian tasavallalle.
   
      Tehty Brysselissä 30 päivänä marraskuuta 2017.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission päätös 90/181/Euratom, ETY annettu 23 päivänä maaliskuuta 1990, luvan antamisesta Italialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EYVL L 99, 19.4.1990, s. 32).